ԵԱՀԿ Մինսկի խմբի համանախագահներիը տարածաշրջան կատարած այցից հետո տարածել էին հայտարարություն: Համանախագահները հիշեցրել են, որ փետրվարի 7-ին այցելել են Բաքու, հանդիպել են Ադրբեջանի նախագահ Իլհամ Ալիևի հետ, իսկ փետրվարի 9-ին Երևանում հանդիպել են Հայաստանի նախագահ Սերժ Սարգսյանի հետ: Համանախագահները հանդիպել են նաև երկու երկրի արտաքին գործերի նախարարների հետ: Փետրվարի 9-ից 11-ն այցելել են նաեւ Լեռնային Ղարաբաղ հանդիպելու դե-ֆակտո իշխանության հետ, եղել են Զանգելանի, Կուբաթլուի, Աղդամի, Լաչինի և Քելբաջարի շրջաններում: Հանդիպումներին ներկա է եղել նաև ԵԱՀԿ նախագահի անձնական ներկայացուցիչ Անջեյ Կասպշիկը: Հայտարարության մեջ ԵԱՀԿ Մինսկի խմբի համանախագահները կողմերին կոչ են արել զերծ մնալ սադրիչ հայտարարությունից և գործողությունից: Խորհրդարանական ուժերին ԵԱՀԿ Մինսկի խմբի համանախագահների հայտարարությունը չի գոհացրել: Այն հասցեական չէ,- պնդել են նրանք: